เรื่องร้องเรียน: บริเวณไซต์งานก่อสร้างมีฝุ่นละอองฟุ้งกระจายทั้งวันจากรถบรรทุกขนดินวิ่งเข้าออก และไม่ได้มีมาตรการการป้องกันใด ๆ เคยมีการแจ้งกับเจ้าของพื้นที่ ก็ไม่ได้รับการแก้ไขใด ๆ มีแค่การนำรถน้ำมาฉีดวันละไม่กี่ครั้ง ซึ่งไม่ได้ช่วยแก้ปัญหาให้ดีขึ้นเลย เนื่องจากเป็นการแก้ไขปัญหาที่ปลายเหตุ โดยเฉพาะอย่างยิ่งฝั่งตรงข้ามเป็นธุรกิจร้านอาหาร ส่งผลกระทบอย่างยิ่งทางด้านสุขอนามัย อยากให้ กทม. เข้ามาข่วยแก้ไขปัญหาโดยด่วน
ความเห็นของผู้แจ้ง: การล้างทำความสะอาดเป็นสิ่งที่พึงกระทำ แต่ไม่ได้เป็นการแก้ปัญหาที่ต้นเหตุ เช่น การดูแลป้องกัน และจัดการต้นตอของฝุ่นละออง เช่น การมีสถานีล้างล้อรถบรรทุก หรือที่สำคัญควรมีฉากป้องกันฝุ่นที่มีความสูงเพียงพอเหมือนไซต์งานก่อสร้างอื่น ๆ การล้างทำความสะอาดนั้นหมายความว่า เหตุได้เกิดขึ้นแล้ว แล้วจึงมาล้างทำความสะอาด แต่อย่างไรก็ตาม การล้างทำความสะอาดก็ช่วยให้ฝุ่นละอองไม่ฟุ้งกระจายเพิ่มมากขึ้น
พื้นที่: แขวงทับช้าง เขตสะพานสูง กรุงเทพมหานคร